CELEX: 62018TB0660
Language: bg
Date: 2019-07-09 00:00:00
Title: Дело T-660/18: Определение на Общия съд от 9 юли 2019 г. — VodafoneZiggo Group/Комисия (Жалба за отмяна — Електронни съобщения — Член 7 от Директива 2002/21/ЕО — Доставка на едро на фиксиран достъп — Съвместна значителна пазарна мощ — Специфични регулаторни задължения, наложени на операторите — Проект от мерки, предоставен от националния регулаторен орган — Забележки на Комисията — Незапочване на втората фаза на процедурата — Неподлежащ на обжалване акт — Член 130 от Процедурния правилник — Недопустимост)

30.9.2019   
            
            
               BG
            
            
               Официален вестник на Европейския съюз
            
            
               C 328/54
            
         
      Определение на Общия съд от 9 юли 2019 г. — VodafoneZiggo Group/Комисия
      (Дело T-660/18) (1)
      
      (Жалба за отмяна - Електронни съобщения - Член 7 от Директива 2002/21/ЕО - Доставка на едро на фиксиран достъп - Съвместна значителна пазарна мощ - Специфични регулаторни задължения, наложени на операторите - Проект от мерки, предоставен от националния регулаторен орган - Забележки на Комисията - Незапочване на втората фаза на процедурата - Неподлежащ на обжалване акт - Член 130 от Процедурния правилник - Недопустимост)
      (2019/C 328/61)
      Език на производството: английски
      
         Страни
      
      
         Жалбоподател: VodafoneZiggo Group BV (Утрехт, Нидерландия) (представители: W. Knibbeler и A. Pliego Selie, avocats)
      
         Ответник: Европейска комисия (представители: G. Braun и L. Nicolae)
      
         Предмет
      
      Жалба на основание член 263 ДФЕС за отмяна на решението, за което се твърди, че се съдържа в писмото от 30 август 2018 г., изпратено от Комисията на Autoriteit Consument en Markt (Орган за защита на потребителите и пазарите, Нидерландия), нидерландски регулаторен орган, в което писмо се съдържат забележките на Комисията, отправени в приложение на член 7, параграф 3 от Директива 2002/21/ЕО на Европейския парламент и на Съвета от 7 март 2002 година относно общата регулаторна рамка за електронните съобщителни мрежи и услуги (Рамкова директива) (ОВ L 108, 2002 г., стр. 33; Специално издание на български език, 2007 г., глава 13, том 35, стр. 195) по проект от мерки, предоставен ѝ от въпросния орган (преписки NL/2018/2099 и NL/2018/2100)
      
         Диспозитив
      
      
                  1)
               
               
                  
                     Отхвърля жалбата като недопустима.
                  
               
            
                  2)
               
               
                  
                     Липсва основание за произнасяне по молбите за встъпване на Кралство Нидерландия, както и на T-Mobile Netherlands Holding BV, T-Mobile Netherlands BV, T-Mobile Thuis BV и Tele2 Nederland BV.
                  
               
            
                  3)
               
               
                  
                     VodafoneZiggo Group BV понася направените от него съдебни разноски, както и тези на Европейската комисия, с изключение на разноските във връзка с молбите за встъпване.
                  
               
            
                  4)
               
               
                  
                     VodafoneZiggo Group, Комисията, Кралство Нидерландия, както и T-Mobile Netherlands Holding, T-Mobile Netherlands, T-Mobile Thuis и Tele2 Nederland понасят направените от всеки от тях съдебни разноски във връзка с молбите за встъпване.
                  
               
            
         (1)  ОВ C 4, 7.1.2019 г.